ming030890/wiki-yue-high-quality huggingface dataset:
美國華人博物館

美國華人博物館（英文：Museum of Chinese in America，簡寫MOCA）係一個專門展示華裔美國人歷史嘅博物館，喺美國紐約市。博物館喺1980年喺曼克頓唐人街創立，2009年就搬咗去215 Centre Street，大概佔地1.4萬平方英尺，設計師係建築家林櫻。
博物館主要展示華人呢200年嚟喺美國嘅一啲生活片段同各個領域取得嘅成績，主要展示嘅有：華人生活相、華人工作相、多年嚟華人相關嘅新聞報道集錦、甩色嘅招牌、舊式縫紉機、用過嘅洗衫板、用火加熱嘅熨斗、用人手繡嘅拖鞋、華人淘金用過嘅秤，一啲發黃咗嘅全家福相，覆蓋由美國「排華議案」時期到而家華人嘅生活片段，從中體會到華人喺美國嘅奮鬥史、成功史。其中一個具代表性嘅人物係李小龍。
美國西部

美國西部（英文：Western United States）泛指美國西部各州。由於美國自建國以嚟疆域多次向西擴展，因此美國西部嘅定義亦隨著時代而變化。一般多以密西西比河作為美國東西部嘅分界線。廣義嚟講，美國西部佔咗美國一半以上嘅領土。美國西部包括咗自路易斯安那購地而獲得嘅土地、1818年自英國獲得嘅土地、德克薩斯州加入美國嗰時嘅土地、1846年自英國獲得嘅土地、1848年墨西哥割讓畀美國嘅土地同埋蓋茲登購地而獲得嘅土地。
美國西部本身又可以再細分成唔同嘅地域。亞利桑那州、科羅拉多州、加利福尼亞州、新墨西哥州、內華達州、俄克拉荷馬州、德克薩斯州同埋猶他州又被視為美國西南部。而蒙大拿州、懷俄明州、愛達荷州、俄勒岡州同華盛頓州就係美國西北部。
另外，華盛頓州、俄勒岡州同加利福尼亞州三州位於太平洋沿岸，又嗌美國西岸。
美國蘆薈

美國蘆薈（粵拼：mei5 gwok3 lou4 wui6；學名：Aloe vera）係黃脂木科蘆薈屬嘅常綠肉質草本植物，原產地喺非洲嘅熱帶沙漠地區，而家喺全世界都搵得到。呢種植物係一種香草同沙漠植物。

樣
美國蘆薈肉質比較多，葉係簇生品種，生到好似個座噉或莖頂，佢嘅樣大多數係披針或短而闊嘅品種，葉邊有尖到好似啲鋸齒噉嘅針刺。而佢嘅花好似把遮噉，有總狀、好似把稻穗噉或圓錐噉，花色一般係紅或黃，有小小紅斑；花基大多數連成個筒噉。

用途
植株可以做盆景。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
呢種植物可以做藥，有清肝熱同通便嘅功效，但得好少醫病功效證據，而且有嘅功效都有得拗。
蕭麗芠

蕭麗芠（粵拼：siu1 hoi2 jan1，英文：Siu Lai Man，原名蕭凱欣，1989年3月1號—）係香港無綫電視女藝員，2007年第22期無綫電視藝員訓練班出身，依家主要拍電視劇，比較出名嘅演出包括《仁心解碼II》嘅程桂蘭。

簡歷
蕭凱欣喺香港出世，中學讀香海正覺蓮社佛教馬錦燦紀念英文中學，中五畢業後讀無綫電視嘅藝員訓練班而入行。
蕾切爾奎羅茲

蕾切爾奎羅茲（Rachel de Queiroz，1910年11月17號—2003年11月4號）係巴西翻譯、小說家、作家、記者及劇作家。
蕾亞

蕾亞（粵拼：leoi4 aa3，希臘文：Ρέα），係希臘神話入面十二位泰坦巨神之一。
蕾塔·古莉芝

蕾塔·古莉芝（英文：Rita Coolidge；1945年5月1號—）係美國唱片藝術家。喺1970年代同1980年代，佢嘅歌曲出現喺《Billboard》雜誌嘅流行音樂，鄉村音樂，成人當代音樂同爵士樂，佢同其他音樂家同丈夫克里斯·克里斯托佛森一同贏到格林美獎。佢嘅錄音包括《（你的愛不斷提升我），越來越高》、《我們都是孤獨的人》、《戀愛中我寧願離開》同1983年占士·邦電影主題曲《鐵金剛勇破爆炸黨》：《All Time High》。

早年
蕾塔·古莉芝係迪克同部長兼學校老師夏洛特·古莉芝嘅女兒，佢嘅姐姐係琳達同普里西拉，仲有兄弟雷蒙德。佢擁有切諾基同蘇格蘭血統。佢曾就讀喺納什維爾嘅楓木高中，並從傑克遜維爾嘅安德魯·傑克遜高中畢業。古莉芝畢業喺佛羅里達州立大學。佢係Alpha Gamma Delta社團嘅成員。

早期事業
喺孟菲斯周圍唱歌（包括短暫唱歌jingles）之後，德萊尼和邦尼發現咗古莉芝，後者喺洛杉磯同佢合作。喺嗰度，佢成為咗背景歌手適用於里昂‧羅素、喬·科克爾、哈利·查平、巴布·狄倫、吉米·亨德里克斯、艾瑞克·克萊普頓、戴夫·梅森、格雷厄姆·納許和史蒂芬·斯蒂爾斯。佢喺喬·科克爾嘅《瘋狗和英國人》巡迴演唱會同專輯，演唱羅素同邦妮·布拉姆利特嘅歌曲《超級巨星》。古莉芝並無獲得「超級巨星」嘅歌曲創作信用，後來成為The Carpenters嘅熱門單曲。
佢以「三角洲女士」而聞名，並啟發羅素為佢寫咗一首同名歌曲。

Layla
艾瑞克·克萊普頓嘅樂隊－德雷克與多米諾樂隊喺1971年嘅單曲《Layla》中，古莉芝無獲得鋼琴尾聲嘅歌曲創作學分。2016年，柯立芝話，佢同男朋友：樂隊嘅鼓手吉姆·戈登錄製咗一個演示，然後佢哋去英格蘭同克萊普頓一齊錄製。同克萊普頓見面後，古莉芝演奏咗自己為佢創作嘅樂曲，並俾咗佢一個錄音帶。克萊普頓印象深刻，將其用作尾聲部分中歌曲嘅一部分。一年後，佢通過聽公共廣播系統上嘅歌曲發現咗自己。佢試圖聯繫克萊普頓，但佢嘅經理羅伯特·斯特伍德話俾佢：「你打算做咩？你係一個女孩。你無錢抗擊呢個。」佢仲無收到克拉普頓本人嘅來信，但相信自己已經知道咗呢種情況。
儘管只有Gordon被正式歸功喺呢部分，但樂隊嘅鍵盤手鮑比·維特洛克聲稱：吉姆從佢嘅前女友蕾塔·古莉芝嗰度摘咗鋼琴旋律。我知道，因為喺德萊尼和邦尼嘅日子裡，我住喺荷里活山約翰·加菲爾德嘅老房子裡，裡面有一間裝有立式鋼琴嘅旅館。麗塔同吉姆喺賓館裡面，邀請我同佢哋一齊寫呢首歌，叫做《時間》。佢嘅姐姐Priscilla同丈夫Booker T. Jones（Booker T.＆M.G.'s嘅丈夫）一齊錄製咗呢張唱片。吉姆從麗塔嘅歌曲裡面汲取咗旋律，卻無以寫作為榮。佢嘅男朋友把佢厄咗。《時間》嘅採訪最終出現咗喺Booker T.同Priscilla喺1973年嘅專輯《Chronicles》中。
薄伽梵歌

薄伽梵歌（英文：Bhagavad Gita）係印度教嘅一本經典，內容講印度史詩《摩訶婆羅多》第六篇入面一段對話，總共有700句。
維基同享有多媒體嘅嘢：Bhagavad_Gita
蕾哈娜

羅賓·蕾哈娜·芬蒂（英文：Robyn Rihanna Fenty，1988年2月20號—）係一位巴巴多斯女歌手。
蕾鮟鱇

蕾鮟鱇（學名：Lophius budegassa）係鮟鱇科鮟鱇屬嘅其中一個種。
蒙建强

蒙建强，香港親中派政治人物。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
蒙娜麗莎小鷄鷄

《蒙娜麗莎小鷄鷄》係香港一首兒歌，由彭健新作曲同主唱，向雪懷作詞。首歌推出嘅時候，正係電子寵物大熱之時。
蒙娜麗莎

《蒙娜麗莎》（粵拼：mung4 naa4 lai6 saa1；意大利文：Monna Lisa 或者 La Gioconda；法文：La Joconde）係意大利畫師達芬奇嘅畫作，畫嘅係一個意大利婦女。
原作而家收藏喺法國盧浮宮博物館。
蒙娜麗莎的眼淚

《蒙娜麗莎的眼淚》係臺灣歌手林志炫出嘅第三張個人錄音室專輯。喺1998年2月26號由索尼音樂出。

簡介
呢張專輯係鄭華娟幫佢量身定做。而林志炫就唱出你同我對愛情期待嘅「給你一些、不給一些」生活態度。
蒙巴薩

蒙巴薩（Mombasa）係肯雅第二大城，喺印度洋海岸，人口約莫120萬。
蒙巴頓家族

蒙巴頓家族（英文：Mountbatten）係英國一個貴族，德國黑森巴騰堡家族嘅分支。依家阿頭係佐治·蒙巴頓。

發源
蒙巴頓家族係德國黑森巴騰堡家族嘅分支。巴騰堡家族係黑森－達姆城王朝嘅分支。1851年，黑森大公國嘅亞歷山大王子同波蘭軍官個女茱莉亞·郝克結婚，因為佢哋係貴庶通婚，所以佢哋嘅後人冇黑森大公國嘅繼承權。同年，亞歷山大王子嘅大佬路德維希三世封茱莉亞·郝克做「巴騰堡女親王」，係根據巴騰堡呢個鎮嚟改嘅。
響1858年，巴騰堡家族嘅仔女獲得咗「王子」同「公主」嘅稱號。但由於「巴騰堡親王」呢個銜頭冇傳承性，即呢個銜頭只係茱莉亞·郝克可以有，佢嘅後人冇得繼承。

歷史
亞歷山大王子同茱莉亞·郝克嘅兩個仔，海因里希同路克維希，都同英國王室女仔結婚：海因里希嘅老婆碧翠絲公主，係維多利亞女皇細女；而路克維希嘅老婆維多利亞公主，就係維多利亞女皇外孫女。路克維希亦加入英國海軍，後嚟仲做咗第一海務大臣。
響一戰期間，英國嘅反德情緒好高，路克維希響英王佐治五世嘅建議下，就響1917年7月14號將家族姓由「巴騰堡」（德文：Battenberg）英文化做「蒙巴頓」（英文：Mountbatten），佢亦將自己個名由「路克維希·巴騰堡」英文化成「路易·蒙巴頓」，希望通過咁樣嘅方式嚟同德國人劃清界線，從而得到市民支持。路克維希仲放棄咗本身有嘅德國貴族銜頭。為咗補償返路克維希，佐治五世就封佢做米爾福德黑文侯爵、麥地那伯爵（英語：Earl of Medina）同埋奧爾德尼子爵（英語：Viscount Alderney）。
路易·蒙巴頓嘅二仔路易，畀人封做「緬甸蒙巴頓伯爵」。而佢嘅侄仔亞歷山大·蒙巴頓，就畀人封為「卡里斯布魯克侯爵」。
1947年，路易·蒙巴頓嘅外孫希臘王子菲臘（父系係格呂克斯堡王朝），同英國時任王儲伊利沙伯結婚。菲臘放棄咗丹麥同希臘嘅王位繼承權，就跟阿公路易·蒙巴頓嘅姓。1960年，伊利沙伯二世頒佈咗一道樞密院御令，決定後人嘅姓係「蒙巴頓-溫莎」。
蒙山

蒙山係中國廣西梧州一縣，面積1274平方公里，人口20萬。
蒙彼利耶詔令

《蒙彼利耶詔令》（法文：Ordonnance de Montpellier）係法國國王傅朗素華一世喺1537年頒佈嘅一份詔令。爾份詔令規定：
建立一座皇室藏書閣（後來演變成今日嘅法國國家圖書館）；
建立法定送存制度，此後法國境內所有出版物都要送交一份畀皇室藏書閣收藏。
蒙德爾

蒙德爾（英文：David Mundell，1962年5月7號—）係英國政治人，英國保守黨員，2015年開始做蘇格蘭事務大臣。
石谷春貴

石谷春貴 ，係日本嘅一個男配音員。

配音作品一覽
呢個表唔完整，歡迎加料。
石谷吾一

石谷吾一（1979年7月6號—）係日本足球員，司職前鋒，效力過鳥棲砂岩。
石越車站

石越車站（日文石越駅，原字石越驛；英文Ishikoshi Station）係日本宮城之下登米石越一個火車站，係東日本旅客鐵道（JR東日本）所經營鐵路車站。
石貝街花園

石貝街花園，香港公園之一，遊樂場之一，喺葵涌，石貝街大隴街口，英文叫Shek Pui Street Garden。行政上歸葵青區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。
石輪聖人

石輪聖人（1996年5月25號—）係日本足球員，司職中場，效力過鳥取飛翔。
石野真子

石野真子 ，係日本嘅一個女演員。

拍過嘅作品一覽
呢個表唔完整，歡迎加料。
石谷章

石谷章係伊斯蘭教典籍《可蘭經》入面嘅第15章（蘇拉）。
石輝

石輝，香港親中派政治人，香港再出發大聯盟發起人之一。
石重貴

石重貴（914年—974年）係後晉第二位皇帝，亦係後晉最後一個皇帝，942年到946年在位，佢無廟號，史稱晉出帝。
石重貴係後晉高祖石敬瑭個姪。942年，石敬瑭過身，石重貴繼位。944年改用開運年號。
石重貴聽咗大臣景延廣嘅話，放棄高祖嗰陣對契丹恭順嘅政策，對耶律德光稱孫而唔稱臣，之後兩國關係惡化。天福九年（944年）正月契丹軍開始入侵，三年間雙方各有勝負。開運三年十二月，後晉將領杜重威、李守貞、張彥澤帶埋軍隊向契丹軍投降，契丹派張彥澤帶領先頭部隊進攻開封，947年1月石重貴投降，後晉滅亡。耶律德光貶石重貴做負義侯。947年農曆二月，耶律德光將契丹改名做大遼。
後晉滅亡之後，劉知遠響太原稱帝，建立後漢，佢喺遼軍撤退之後佔據咗中原地方。石重貴畀遼軍帶返遼國，留響遼國度，直至病死。《舊五代史》引用范質《晉朝陷蕃記》話，石重貴「凡十八年而卒」，即係喺北宋乾德二年（964年）去世；石重貴墓誌銘（而家收埋喺遼寧省博物館）就話，石重貴響遼保寧六年（974年）農曆六月十八日過身。
石野陽子

石野陽子 ，係日本嘅一個女演員。

拍過嘅作品一覽
呢個表唔完整，歡迎加料。
蔘蜜

蔘蜜，全名花旗蔘蜜，係一種香港嘅飲品，將蜜糖、花旗蔘同水一齊煮而整成。
蔚山廣播

蔚山廣播（UBC）係韓國蔚山一間地區性民間廣播電視公司。1996年12月26號成立，1997年9月1號開播，屬SBS聯播網成員。
蔗醣

蔗醣（粵拼：ze3 tong4，sucrose），又寫蔗糖，係醣一種，雙醣一種。佢見於蔗，所以叫蔗醣。蔗醣係非還原醣，水解後得到葡萄醣同果醣。
蔗類

蔗類係幾種甘蔗屬植物嘅統稱，莖部可以提煉蔗糖。
蔚山

蔚山（蔚讀鬱，粵音：wat1 saan1；韓文漢字：蔚山，諺文：울산，文觀部式拼音：Ulsan）正式名叫蔚山廣域市，係韓國東南部嘅城市，係面臨日本海嘅埠頭，位於釜山北面70公里處。
蔚山係韓國重要嘅大工業區，叫做蔚山工業區。蔚山有兩支波隊，一個係K聯賽足球會蔚山現代，一個係韓國國家足球會蔚山現代尾浦造船。蔚山嘅高校有蔚山大學。

古代
三韓時代屬辰韓，西南部地方有于尸山國。中部地方形成咗屈阿火村。新羅時代蔚山畀幾個縣郡分治：中部係屈阿火縣，西部係居知火縣，西南部係于火縣，東北部係律浦縣，南部係生西良郡。統一新羅時代時，757年屈阿火縣、居知火縣、于火縣、律浦縣分別改名爲河曲縣、巘陽縣、虞風縣、東津縣。

中古
高麗時代時，940年河曲、東津、虞風三縣統合、升格爲興麗府（又有名叫興禮府）。995年高麗全國分割成499個縣，興麗府降爲恭化縣，花名叫鶴城。1018年恭化、巘陽、機張、東萊四縣統合爲蔚州，1143年東萊、機張、彥陽又分出去。李氏朝鮮時，1413年蔚州升爲蔚山郡，蔚山呢個名開始作為當地地名。

近世
1598年蔚山郡、彥陽縣統合升格爲蔚山都護府，1612年彥陽縣又分出去。1895年朝鮮全國政區改編爲23府336郡，蔚山都護府改叫蔚山郡、彥陽縣改叫彥陽郡。
1910年日殖期間，蔚山發展成工業城市、捕鯨基地；1914年彥陽郡合併到蔚山郡，1931年蔚山面升格爲蔚山邑，1937年方魚津面升為方魚津邑。

現代
大韓民國成立後，韓戰期間北韓軍隊一度逼近蔚山。
韓戰結束後韓國工業騰飛，1962年2月1號將蔚山邑（家下中區）、方魚津邑（家下東區）、大峴面（家下南區）、下廂面（家下北區南部）、青良面嘅斗旺里、凡西面嘅無去里同茶雲里、農所面（家下北區西北部）嘅松亭里同花峰里合併成蔚山特別工業區。
當年6月1號蔚山特別工業區升格爲蔚山市，其餘13個面改叫蔚州郡。1985年蔚山市搞區制，設咗中區同南區；1988年方魚津地方升為東區。1991年蔚州郡改名蔚山郡，1995年蔚山郡合到蔚山市，改編爲蔚州區；1997年蔚山市升爲蔚山廣域市，新設咗個北區，蔚州區復爲蔚州郡。

註、攷
維基同享有多媒體嘅嘢：Ulsan
喺開放街圖（Open Street Map）嘅蔚山地圖。
維基遊埠有呢篇旅遊嘅資源：蔚山（英文）
蔚山市府
蔚山HD

蔚山HD（韓文：울산 HD FC，前名：蔚山現代）係南韓蔚山一間職業足球球會，喺1983年成立，依家踢緊南韓甲組職業足球聯賽。
蔚氏

蔚（粵拼：wai3）係唐人姓氏，喺《百家姓》裏頭排第365位，依家經已冇乜人用。
呢篇蔚氏係同姓氏有關嘅楔位文章，重未寫完嘅。麻煩你幫手充實佢。
蔗蝦

蔗蝦係越南嘢食，將蝦起肉打到起膠，再包住條蔗炸熟，蝦肉會吸收蔗嘅清甜香味。
蔚珍

蔚珍郡（韓文：울진군／蔚珍郡 Uljin gun */?）係大韓民國慶尚北道嘅一個郡。
胡椒薄荷

胡椒薄荷（粵拼：wu4 ziu1 bok6 ho4，學名Mentha × piperita）係種薄荷，係綠薄荷同水薄荷嘅雜交品種，除咗做調味料，亦都經常用嚟整精油。
胡比治

胡比治（Todd Andrew Woodbridge，1971年4月2號—）係一位澳洲前職業網球手。身高178厘米（5英尺10英寸），體重75公斤（165磅）。

球員生涯
胡比治係右手揸拍，1988年轉打職業賽，係1990年代到2000年代初期世界最叻嘅雙打網球手之一。佢拍住同係澳洲籍嘅胡福特贏咗11項網球四大滿貫賽事男雙冠軍同埋奧林匹克運動會網球男雙一金一銀，再拍住瑞典籍嘅波克文再贏多5項網球四大滿貫賽事男雙冠軍。另外佢重有6項網球四大滿貫賽事混雙冠軍。
胡比治喺2005年退休。
胡椒目

胡椒目（Piperales） 係孖葉植物嘅一個目，有3個科。
胡椒科

胡椒科（粵拼：wu4 ziu1 fo1；學名：Piperaceae）係胡椒目屬下嘅一個科，下面有8~9個屬，3600個品種。
呢種植物嘅規律係灌木、藤木或肉質草本植物，成日都有埐辣味。
胡椒豬肚湯

胡椒豬肚湯係一味廣東，主要材料係將豬肚同胡椒煲成奶白色嘅湯，亦可跟個人口味落其他配料一齊煲，譬如鹹酸菜或者白果。
聖馬利亞堂

聖馬利亞堂（St Mary's Church）係香港教堂，屬香港聖公會旗下，1911年創辦，教堂建築喺銅鑼灣大坑道2A號，1937年起好，係香港島現存唯一糅合中國風格同文藝復興風格嘅教堂建築。
聖類斯小學

聖類斯中學小學部（St Louis School Primary Section），簡稱聖類斯小學，嚮香港島西環第三街179號，即係街尾。
聖類斯小學而家個校長係吳錦聰。

歷史
聖類斯學校嚮1864年成立，1927年俾慈幼會接收咗。1950年成立英文小學部，當時由聖若望鮑思高創辦。
聖餐杯

聖餐杯（Chalice）係一種有腳嘅杯，通常用金或者銀裝飾，用喺基督宗教嘅儀式，裝住聖餐禮用嘅聖血。
計劃經濟

計劃經濟係種經濟體制，政府決定曬生產、資源分配同埋消費各方面點樣安排，多數係共產主義同社會主義嘅政權去用，例如蘇聯同埋早期嘅中華人民共和國。
計時炸彈

計時炸彈，又叫定時炸彈，係定時爆炸嘅炸彈，係攻擊性武器，係炸彈引爆方式。
計時炸彈結構包括計時器、火線、引爆器同埋炸藥。
計祥龍

計祥龍係香港男演員，自1980年代開始演出電影同電視劇，包括無綫電視、亞洲電視同ViuTV嘅電視劇都有演出過。

演出
呢個表唔完整，歡迎加料。
計時單位

計時單位（unit of time）係指用嚟計時間嘅計量單位，例子有秒同分鐘，或者係音樂上會用嘅拍子呀噉。
計步器

計步器（Pedometer）係種可以記低一個人行咗幾多步嘅儀器。21世紀頭智能電話同智能手錶興起，本身已經內置計步器嘅功能。
計數機

計數機係專係用計數嘅機器。雖然電腦都可以用來計數，不過計數機係設計到好易用，唔係用來做好多唔同嘅嘢。重有家下計數機通常細細部，好輕，可以畀人周圍拎去用，雖則今時今日電腦都可以造到計數機咁細部。

結構
開機掣
計數機通常會有個開機掣，作用係開着部機。好多時亦有重置嘅作用，咁樣可以慳返個掣位。
熄機掣
熄機掣嘅作用係熄咗部機，喺唔用嘅時候可以慳返啲電。計數機唔一定有熄機掣，而係過一段時間，佢會自己熄機，咁樣可以慳返個掣位。
太陽能板
計數機通常有太陽能板，因為太陽能板可以將光能轉換做電能，比動力部計數機。咁樣，就算喺冇電嘅情況，只要有充足嘅光線，部計數機都可以正常運作。仲有，用太陽能係一種環保嘅做法，可以減少廢棄嘅電池對環境嘅污染。亦有啲人，屋企有部計數機，但係好耐都唔會用一次。
數字掣
因為我哋通常用十進位制，所以會有 0、1、2、3、4、5、6、7、8、9 呢十個掣比我哋撳。
點掣
通常用嚟打小數點。
運算符號掣
加、減、乘、除、√掣。
√掣可以用嚟計log。
等於掣
= , EXE 。
正負掣
轉換正負號。
百分掣
% ，方便計算百分。
括號掣
「(」同「)」 。用嚟改變計算次序。
記憶掣
M , M+ , M- , MR , MC 。
退位掣
B , → 。
重置掣
C , AC , CR , MC 。
計氏

計係唐人姓氏，喺《百家姓》裏頭排第113位。
呢篇計氏係同姓氏有關嘅楔位文章，重未寫完嘅。麻煩你幫手充實佢。
薄荷屬

薄荷屬（粵拼：bok6 ho4 suk6；學名：Mentha）；土名叫香丹草（hoeng1 daan1 cou2）；佢係脣形科其中一屬嘅草本植物，亦係常見嘅香草，有嚟自薄荷醇嘅清涼香氣。

名
呢樖嘢嘅名係出喺希臘嘅傳奇古仔入面。傳說冥王哈迪斯鍾意咗曼絲嘅精靈靚女，而冥王嘅老婆——比費芬妮就好憎冥王哈迪斯嘅所為。比費芬妮為咗等冥王哈迪斯唔鍾意曼絲，佢將曼絲變成咗樖冇乜人點發現嘅草嚟俾人任踩。後嚟曼絲變成樖草之後散發咗令人鍾意嘅香味，重要係越踩越香噉。雖然佢俾人猛咁踩，但由於佢散發出嘅香味搞到好多人都鍾意咗佢，所以啲人先至將呢樖嘢嗌成而家嘅「薄荷」。

形態
呢種植物一般喺山地或河邊嗰度生，味道比較清香。佢嘅葉有毛，個樣好似啲鋸齒噉，有明顯嘅葉脈響度。佢嘅花一般係白色，開喺樖嘢最上邊。

用途
呢樖嘢既可以用嚟浸茶，又可以用嚟做藥。而藥用價值方面，佢可以醫牙痛、頭痛、皮疹、濕疹同口臭呢啲病。
薄血藥

薄血藥（又叫薄血丸），學名抗凝血藥、抗凝血素或抗凝血劑，係種防止血液凝住嘅藥，主要防血栓塞，又或者喺輸血或將血液送去化驗時用。
薄荷殺姬

《薄荷殺姬》（Peppermint）係2018年美國電影，由珍妮花嘉納主演。
薄荷茶

薄荷茶係用薄荷葉沖嘅茶，通常會用胡椒薄荷，口感清涼。
薄荷酒

薄荷酒係種法國酒，綠色，有薄荷香味同甜味，傳統上會用科西嘉薄荷整。
薄荷朱古力碎雪糕

薄荷朱古力碎雪糕（Mint chocolate chip），係種加咗薄荷同朱古力碎嘅雪糕。
薄荷賓治

薄荷賓治係種賓治，用薄荷酒、雜果沖，係香港西餐廳舊時興嘅一隻特飲。
薄荷醇

薄荷醇係種由薄荷提煉嘅醇，係薄荷清涼香氣嘅主要來源。
蕁麻科

蕁麻科（Urticaceae）係雙子葉植物綱薔薇目下嘅一個科，有約莫53個屬2625個品種。
蕁麻

蕁麻（粵拼：cam4 maa4；學名：Urtica）係蕁麻科下面一個屬兼草本植物，絕大部份都有毒性。
蔬菜統營處

（英文：Vegetable Marketing Organization；簡稱菜統處）係香港一個自負盈虧、非牟利機構，由統營處處長根據香港法例第277章《農產品 (統營)條例》所賦予嘅權力喺1946年成立。專責為香港市民提供安全優質、供應穩定充裕嘅新鮮蔬菜，同埋協助香港農業達至可持續發展。

簡介
蔬菜統營處喺1946年成立，處長由政府提名公職人員出任。1950年之後，處長兼負有發展同造福農民嘅任務。
自從蔬菜批發市場建立，蔬菜運銷業務亦宣告開始。喺新界蔬菜種植地區，設有五個蔬菜收集站同多個指定收集地點、用嚟收集、蔬菜秤重同辦理有關文件。之後因為合作事業逐漸發展，蔬菜產銷合作社隨之成立。接管大部份嘅收集站，並承擔以上運銷業務。目前共有二十六個蔬菜產銷合作社設立。蔬菜統營處就仍然有一個收集站繼續服務，以方便部分唔經由合作社代銷嘅農民將佢哋嘅產品運到市場銷售。

使命
蔬菜統營處設立同管理蔬菜批發市場同有關輔助組織，制定有效率同系統化嘅經銷制度，批發新鮮，安全嘅蔬菜畀市民食用。創造公平，公正嘅營商環境，令到生產者得以銷售佢哋嘅產品同獲得合理嘅回報，消費者亦可以用合理價錢買到佢哋所需要嘅物品。同時，亦兼負扶助香港農業嘅發展。
蔴雀史

蔴雀係一種中國以前流傳到而家嘅一種遊戲，由「馬吊」演變出嚟，最初係用紙牌玩，後來經改良而變成而家嘅骨牌形式。不過由於以前蔴雀畀人視為一種難登大雅之堂嘅玩具，所以好少關於麻雀歷史或者起源嘅記載，多數關於蔴雀起源嘅講法都只係根據一啲傳說同揣測而來，好難作實。

由馬吊到麻雀
麻雀前身係「馬吊」，而「馬吊」就源自「葉子戲」。最初好似「十五胡」咁，只係一副紙牌。
清代作家李汝珍喺佢本小說《鏡花緣》入面，有描寫玩馬吊嘅情節，馬吊原來只係兩個人玩，叫做「梯吊」，因為梯有兩隻腳，咁兩個人玩「吊」，就叫「梯吊」。另外有三個人玩，叫做「蟬吊」，因為蟬有三隻腳。到四個人玩，就叫「馬吊」，因為馬有四隻腳，四個人玩「吊」，所以就叫「馬吊」。
吊牌嘅吊，係指「掉」，摸一隻牌，掉一隻牌，就係「吊」嘅玩法，之後馬吊再演變而成為蔴雀。
但後嚟話說喺唔知邊個朝代，啲士大夫因為沉迷打蔴雀而荒廢朝政，搞到朝廷要下令禁止打麻雀，後嚟麻雀呢種遊戲傳咗去啲水上人度，因為水上人出咗海，重使乜怕朝廷禁令。不過喺船上面打蔴雀如果用紙牌會濕晒玩唔到，而且大風大雨，重好容易吹走晒，就算喺船上面要收埋都好困難，於是就發展成而家嘅骨牌麻雀，之後麻雀解禁，又由水上傳返去陸上，麻雀就係咁由紙牌變成骨牌，一直流傳到而家。

骨牌麻雀
骨牌麻雀相傳係元朝之後，大約喺同治三年，即西元1864年咁上下，由一個叫陳魚門嘅寧波人改良而變成而家咁樣，由原本嘅「十字、萬字、索子、文錢四門」，變成只有「萬、索、筒」總共 108 張，由於陳魚門嘅航海背景，令麻雀術語入面有好多水上人味道，好似「索子」，又或者叫「條子」，係源於船上面嘅繩索，由於船上面嘅繩索最高就係桅桿上面拉帆條繩，而上面又成日企咗好多海鷗喺度，所以一索嘅圖案係隻雀，就係咁解；「筒子」就係船上面裝淡水同糧食嘅木桶；「萬子」，就係銀両數目。而「東南西北」四風，好明顯都同航海嘅風向有關。至於「中發白」，就係當時計銀両嘅單位，白係最細，而發就係半両，中就係一両。最初係連住萬字寫，後來先分開。
同時又由於陳魚門係寧波人，寧波方言將麻雀讀為麻將，所以麻雀又叫做麻將，另外好似糊，原本係叫「和」，亦因為寧波方言原因而變成糊，但日本仍然保留叫返做「和了」。不過呢啲傳說而家確實好難考證。

護糧牌
有關資料記載，喺江蘇太倉縣曾經有皇家嘅大糧倉，平時囤積稻穀，嚟到「南糧北調」。糧多就自然雀患頻生，每年因為雀患就損失咗唔少糧食。管理糧倉嘅官吏為咗獎勵捕雀護糧者，就用竹製嘅籌牌記錄捕雀數目，憑啲牌發放酬金，呢個就係太倉嘅「護糧牌」。呢種籌牌上面刻住各種符號同數字，既可觀賞，又可遊戲，亦可用嚟兌取獎金。呢種護糧牌，佢嘅玩法、符號同稱謂術語全部都同捕雀有關。
例如，「筒」嘅圖案就是火藥槍嘅橫切面，「筒」即係槍筒，幾筒就表示幾多支火藥槍。「索」即係「束」，係用細束繩串起嚟嘅雀，所以「一索」嘅圖案就用雀去代表，幾索就係幾多束雀，獎金就係按雀嘅多少去計算。「萬」即係賞錢嘅單位，幾萬就係賞錢嘅數目。
另外「東南西北」就係風向，所以叫「風牌」，因為用火藥槍射雀要考慮風向。「中、白、發」：「中」即係射中嘅意思，所以係紅色；「白」即係白板，射空炮嚇走啲雀；「發」即係發放賞金，領賞金嚟發財。

玩法演變
最古老嘅麻雀玩法，叫做老章麻雀，老章同天九玩法相似，都係以閒家鬥莊家咁玩，莊家贏閒家計雙，贏咗可以冧莊，每冧一次莊可以加莊，即係原本贏咗計雙，冧莊之後計三，再冧莊就計四，如此類推，變成閒家要合力鋤莊家。
之後加入咗出銃，邊個出銃畀人食糊，就要輸雙倍，而自模就贏晒三家，喺老章麻雀都冇呢啲嘢。有咗出銃之後，加莊制度就廢除咗，呢個時候開始就發展出一種叫清章麻雀嘅玩法，亦即係而家好多人玩緊嗰種。
有咗清章麻雀之後，莊閒之間變得平均咗，同時麻雀策略亦變咗，閒家由合作鋤莊家嘅關係，變成另一種合縱連橫嘅關係，例如你發現某一家正喺度做緊大牌，而你副牌又好難食糊，就寧願出銃畀下家輸少啲，唔使輸得咁甘，又或者某一家特別旺，其他三家夾埋鋤旺家，都係有咗出銃制度之後而有咁嘅改變。
而喺清章麻雀之後，又發展出新章麻雀，亦有人叫「新派清章」，新章其實係喺清章玩法之上，加入六獨、十八番、無奇不有呢啲花式，令玩法有更多變化。
而基於呢幾種玩法之下，加上各地唔同文化影響，而又發展出其他唔同玩法。

流傳
喺鴉片戰爭後，寧波辟為「五口通商」之一，好多海輪泊喺寧波江廈。唔同地方嘅商人都係度打躉，結果呢啲商人就將呢種遊戲帶返去自己嘅地方，然後又因為各地文化差異，而發展出唔同嘅玩法，而影響力比較重要嘅地方，可算係江南、福建、廣東。

江南麻雀
俗稱心皇麻雀，係江南文人雅士嘅玩意，以十五章麻雀成手，另外一隻為心皇麻雀，即收埋喺心道嘅百搭皇牌。
用一子百搭方式鬥快食糊，唯一規則係四隻下海嘅牌唔可以成百搭，明槓亦當作四隻下海。

台灣
台灣麻雀原本係福建麻雀嘅一個支流，台灣麻雀嘅十六張牌玩法就係師承自福建麻雀，後來又受日本麻雀影響而自成一格。

日本
日本麻雀就喺日本明治末期傳入，係以江南麻雀為宗。但後來青出於藍勝於藍，日本人將麻雀視為一種競技，而唔係賭博，所以日本將玩法改良到競技成份比運氣成份大。而發展甚至可以話追過咗中國，而家喺日本唔單止有好多麻將雜誌、麻將大賽，甚至有麻將博物館。

美國
而喺二十年代，蔴雀重曾經傳到去美國，而發展出美國麻雀。最初傳入去嗰陣好受歡迎，但到咗大不景氣時代出現之後，蔴雀突然間變得唔再受歡迎，冇人解釋到點解。但喺之前由於亦有好大發展，所以亦種咗根，而家美國有一個已經有十幾年歷史嘅全國麻雀協會，重每年都有麻雀大賽，不過好少華人參加，因為美國麻雀玩法甚至連基本結構都同華人玩開嗰種好唔同。美國麻雀最接近老章玩法，但而家已經發展到同中國玩開嘅蔴雀完全唔同，甚至可以話係完全另一樣嘢。

香港
香港蔴雀受廣東麻雀影響最大，而蔴雀甚至可以話係香港文化一部份，香港人將蔴雀變成生活一部份，發展出將蔴雀當做一種交際工具嘅衛生麻雀，重有蔴雀館，呢啲都係喺蔴雀世界文化中最大特色，因為全世界都冇好似香港咁將蔴雀變成生活一部份，同埋蔴雀館呢種公然打麻雀賭錢嘅場所。不過喺1871年香港政府曾經頒令禁賭，為咗唔會犯禁賭法例，蔴雀館牌照上面嘅英文名全都都改晒做 Mahjong School，即係「麻雀學校」。不過而家嘅蔴雀館已經改為由影視及娛樂事務處發麻將/天九牌照運作。

越南麻雀
越南麻雀係序數牌同字牌之上加入十六隻有條件限制嘅百搭牌，全副共152隻。呢十六隻牌之中，八隻叫做「花、元、喜、合、筒、索、萬、總」，另外八隻就無名或名為「一皇、二皇、三皇、四皇、一后、二后、三后、四后」。
另外，功能百搭牌：「花」，亦有人將佢改為「番」，就會變成「番、元、喜、合、筒、索、萬、總」。各款功能百搭牌功能如下：
花：當花用，額外加番數
番：可以當作任何一種字牌，即東/南/西/北/中/發/白
元：只可當作三元牌其中一種，即中/發/白
喜：只可當作四風牌其中一種，即東/南/西/北
合：可當作任何一種序數牌，即1-9筒/1-9索/1-9萬
筒：可當作任何一種筒子，即1-9筒
索：可當作任何一種索子，即1-9索
萬：可當作任何一種萬子，即1-9萬
總：當係乜嘢牌都得，因此又叫「通天百搭」

現代
到家陣時網上遊戲興起，令呢種古老遊戲唔單止冇被淘汰，重被推上另一高峰。
蔴黃

蔴黃（粵拼：maa4 wong4），又寫麻黃，係種由蔴黃屬啲植物提取出嚟嘅鹼類。
雖然喺中國，已經被用做中醫用途超過成兩千年歷史；美國原住民同摩爾門教早期教徒攞佢嚟整茶。喺1994年FIFA世界盃入面，阿根廷球員馬勒當拿俾藥檢組織驗到蔴黃素，加上喺1997年俾FDA查到佢提煉出嘅蔴黃素會搞出中風、心肌梗塞同命仔凍過水啲𠮨嘢事之後而將蔴黃列為禁藥。
因為佢可以提取到蔴黃鹼用嚟整冰毒，所以從2004年開始，美國FDA將佢連同冰毒一齊列入毒品範疇。
蔭單棘躄魚

蔭單棘躄魚（學名：Chaunax umbrinus）係單棘躄魚科單棘躄魚屬嘅其中一個種。
蔴雀

蔴雀係一種源自中國嘅四人遊戲。呢隻遊戲好考技巧、策畧、智慧、計數同運氣。至於有幾多運氣成份，就要睇玩法。響東亞，打麻雀多數係賭。亦有唔少電腦電視電子遊戲係玩打麻雀。

歷史
内文：麻雀史
麻雀前身叫「馬吊」，而「馬吊」就源自「葉子戲」。原本只係一副紙牌，但後嚟話說喺唔知邊個朝代，啲士大夫因為沉迷打蔴雀而荒廢朝政，搞到朝廷要下令禁止打麻雀，後嚟麻雀呢種遊戲傳咗去啲水上人度，因為水上人出咗海就唔怕朝廷禁令，但係喺船上面打蔴雀如果用紙牌唔單只容易濕仲好容易畀風吹走，於是就發展成而家嘅骨牌麻雀，之後麻雀解禁，又由水上傳返去陸上，麻雀就係咁由紙牌變成骨牌，一直流傳到而家。骨牌麻雀相傳係由一個叫陳魚門嘅寧波人改良而變成而家咁樣，由原本嘅「十字、萬字、索子、文錢四門」，變成只有「萬、索、筒」總共 108 張，又由於陳魚門係寧波人，寧波方言將麻雀讀為麻將，所以麻雀又叫做麻將，另外好似糊，原本係叫「和」，亦因為寧波方言原因而變成糊，但日本仍然保留叫返做「和了」。而到咗現代，線上遊戲嘅普及，又令到呢種古老遊戲以另一個形式興起。

玩法
麻雀有好多玩法，一副麻雀牌有 144 隻，開局嗰陣會砌成四方陣，所以好多時打麻雀叫攻打四方城。玩嗰陣每人係有 13 或者 16 隻。靠砌成特定組合而贏，而贏嗰陣就有 14 或者 17 隻。如果打打吓唔覺意少咗隻牌，咁就食唔到糊（除非可以靜靜雞出術揍翻啱數）。有啲人叫多咗隻牌嘅雀友做「大相公」，少咗隻牌者做「小相公」。
詔安

詔安係中國福建漳州一縣，面積1292平方公里，人口59萬。
評判

評判係根據參賽者表現或動作客觀因素而評分嘅比賽負責畀分嘅人，評判通常都係由幾嗰個領域嘅專業人士組成，最後根據評判畀嘅分定出名次。有啲比賽例如跳水，因為避免評判偏幫某啲參賽者而畀高啲分或低啲分，所以七位評判只會計中間嗰三個分，最高嗰兩個分同最低嗰兩個分都會刪除。
聶伯河

流經基輔嘅第聶伯河。
第聶伯河流域全圖。
聶伯河（俄文：Днепр；白俄羅斯文；Дняпро；烏克蘭文：Дніпро；克里米亞韃靼文：Özü），又譯第聶伯河，係歐洲東部嘅一條大河，亦係歐洲第四長河，全長2,290公里，排喺伏爾加河、多瑙河同烏拉河之後。聶伯河響俄羅斯莫斯科西面嘅華爾戴丘陵（Валдайская возвышенность）開始，經白俄羅斯同烏克蘭流入黑海。
聶伯河雖然起源於俄羅斯，但係就喺烏克蘭傳統文化裡面有好重要嘅意義。
聲部

喺音樂上，一個聲部（part / voice）係指一首複音音樂當中可以抽出嚟嘅一段旋律：一首音樂好多時會係由幾段能夠獨立存在嘅旋律一齊同時發聲而形成嘅，每段呢啲能夠獨立存在嘅旋律就算係首音樂嘅一個聲部。例如下面嗰幅樂譜噉有四個聲部（每條五線譜一個），每個聲部原則上有可能抽出嚟自成一段旋律。
聲門

聲門（粵拼：sing1 mun4，英文：Glottis）係指兩瓣聲帶之間嘅開口，亦都係氣管嘅入口。
聲門塞音化

聲門塞音化（英文：glottalization）喺語音學上係指發出一吓語音嗰陣聲門局部或者完全噉關閉。
例子可以睇吓越南話嗰六調。
話幾多調示例
聲音工程

聲音工程（acoustical engineering）係工程學一門，專門思考有關聲嘅工程設計。
聲門塞音

聲門塞音（英文：glottal stop）係喺口頭語言使用嘅一種輔音，通過閉塞聲門形成塞音。國際音標嘅符號係⟨ʔ⟩，X-SAMPA嘅符號係 ⟨ʔ⟩。

特點
聲門塞音嘅特徵包括：
調音方法係閉塞，即係通過阻礙空氣喺聲道嘅流動嚟調音。由於呢個輔音亦都係一個口腔輔音，所以氣流會完全受到阻塞，從而形成一個塞音。
調音部位係聲門，即係透過聲帶進行調音。
發聲類型係清音，發音嘅時候聲帶唔會振動。
聲門塞音係口腔輔音，調音嘅時侯，空氣只會由口腔流出。
發音唔涉及舌頭等口內器官嘅運作，因為冇氣流流經聲門。
氣流機制係肺部氣流，即係由肺部同橫膈膜驅動空氣。

書寫
不列顛哥倫比亞省路牌，其中嘅7用嚟標示史戈米殊語入面嘅/ʔ/。
阿拉伯語等好多語言嘅傳統羅馬化方案入面，聲門塞音都會寫成撇號⟨ʼ⟩或者⟨ʾ⟩，係IPA字符⟨ʔ⟩嘅來源。部分用拉丁字母書寫嘅波利尼西亞語族語言就會以一個倒轉咗嘅撇號⟨ʻ⟩（夏威夷語同薩摩亞語叫做 "okina"）嚟表示呢個音，亦都用於轉寫阿拉伯語入面嘅Ayin，係IPA標示濁咽擦音⟨ʕ⟩的來源。喺馬來語，聲門塞音以只會出現喺詞尾嘅⟨k⟩標示，喺沃羅語同馬耳他語就會以⟨q⟩標示。
其他文字亦都有用嚟標示聲門塞音嘅字母，例如希伯來字母Aleph⟨א⟩同西里爾字母Ӏ，喺幾種高加索語言入面使用。高加索原住民語言所用嘅現代拉丁拼寫會用字母Ꜧ ꜧ。喺凍土涅涅茨語就會通過撇號⟨ʼ⟩同雙撇號⟨ˮ⟩標示。喺日文，出現喺嘆詞最尾，表示驚喜或者憤怒嘅聲門塞音同促音嘅寫法一樣，都係⟨っ⟩。
菲律賓語族好多語言嘅轉寫入面，標示聲門塞音嘅符號冇統一標準，一般嚟講元音開頭嘅詞語（例如他加祿語aso「狗」）前面會自動附帶一個聲門塞音（同普通話、現代德語和豪薩語一樣）。部分正字法會以連字符標示出現喺詞語中間嘅聲門塞音（例如他加祿語pag-ibig「愛」或者米沙鄢語gabi-i「夜」）。出現喺詞尾嘅時侯，最後一個元音如果帶重音，就會加揚抑符（叫做pakupyâ）（如basâ「濕」），而如果重音喺倒數第二個音節，就會加鈍音符（paiwà）（如batà「孩子」）。
部分加拿大原住民語言，特別係薩利希語族嘅語言，會將ʔ作為字母使用。其中甚至出現咗大細楷之分：「Ɂ同ɂ」。7或者問號亦都喺斯夸米什語等語言嘅正字法入面表示ʔ。薩尼奇語以逗號⟨,⟩表示聲門塞音。
聲音音樂計算

聲音音樂計算 （英文：sound and music computing，SMC）係一隻研究領域，由多學科角度研究成個聲音音樂通訊鏈（communication chain）嘅。隻領域結合埋科學、技術同埋藝術方法論來旨在理解、建模並生成聲音、音樂憑啲計算方法。

子領域
目前嘅SMC研究領域可以分成好多子領域，專注特定嘅各方面喺聲音音樂通訊鏈上嘅。
處理聲音音樂訊號：隻子領域專注喺啲加工聲音訊號嘅技術，啲有助於分析、轉換、重新合成聲音音樂訊號嘅。
理解、建模畀聲音音樂：隻子領域專注喺理解、建模畀聲音音樂憑計算式嘅方法，其中可以包括有計算音樂學、恢復音樂訊息，與及愈發多尐計算式方法畀音樂認知。
聲音音樂介面：隻子領域專注喺設計同實現電腦介面畀聲音音樂。隻子領域基本上有拏褦畀人機互動。
受輔助噉創作聲音音樂：隻子領域專注喺開發啲電腦工具來協助設計聲音同音樂作曲嘅。其中可以包括有啲傳統領域似演算法作曲。

應用領域
SMC研究係一個由應用驅動嘅領域。例子畀佢啲應用有:
數碼音樂樂器：隻應用專注喺啲設備生成同處理音樂聲音嘅。其中包括有模擬傳統樂器、轉換聲音喺錄音棚或者現場表演裏頭，與及音樂介面畀擴張式或者協作式樂器。
製作音樂：隻應用領域專注喺技術同工具畀音樂作曲。應用範圍包括從生成同建模畀音樂、到工具畀音樂後製作同編輯音頻。
恢復音樂訊息：隻應用領域專注喺恢復音樂（音頻同埋符號數據）嘅技術。應用範圍包括從識別音樂音訊與及監聽廣播、到層次高尐嘅語義描述，仲有所有相關嘅搜索同恢復工具。
數碼音樂庫：隻應用特別強調維護、保存同存檔嘢，亦強調做融合畀音樂音頻內容佮元數據描述喺重點係靈活存取（flexible access）上。應用包括從大型分布式庫到移動存取平台。
互動多媒體系統：啲系統係攞來用喺日常設備與及藝術、娛樂應用裏頭嘅。種系統嘅目標係方便各種啲人機互動，啲有拏褦畀音樂而且涉及各種啲模態畀嘸同動作同感知（例如聽覺、視覺、嗅覺、觸覺、觸摸、所有類型嘅身體運動）嘅，啲模態可以憑音訊/視覺、運動同生物參數（皮膚導航、溫度）裝置來捕捉到。
聽覺介面：種嘢包括所有啲應用程序，喺啲裏頭非言語聲音得使用喺用戶戥計算設備之間嘅通訊頻道中嘅。聽覺顯示器得使用喺啲應用程序或者對象，啲需要監測某種訊息嘅裏頭。聲音化（Sonification）得攞來做顯示數據嘅方法喺廣泛嘅應用領域，啲裏頭檢查、分析同總結憑聽覺可以做到仲有效過傳統嘅視覺顯示。聲音互動設計就強調到聲音喺互動式環境嘅作用。
擴張行動同感知：隻應用意指啲工具攞來增強人類正常行動同埋感知嘅。系統可以添加虛擬嘅圖像落到用戶嘅感官感知去，憑藉融合埋虛擬佮真實嘅圖像、聲音、觸覺感官。隻應用嘅效果係增加到用戶嘅存在感，並令到佢對世界嘅睇法佮電腦介面共生。可能嘅應用包括有醫學領域、製造同維修、娛樂、註釋（annotation）同可視化，與及遠距離操作機械人。

歷史
隻研究領域聲音音樂計算可以追溯返1950年代，陣時一尐實驗作曲家與及一尐工程師、科學家，喺世界嘸同埞各自開始探索使啲新嘅數位技術畀音樂嘅各種應用。陣時開始，SMC研究領域就有了豐富成就，並且出現了嘸同嘅術語意指隻領域。電腦音樂同音樂工程可能係啲術語啲使得至多嘅，「聲音音樂計算」反而係一個術語好近期嘅。1974年，研究界成立了國際電腦音樂協會同埋国际電腦音樂會議。1977年，電腦音樂期刊成立。喺1970年代初史丹福大學嘅中心畀電腦研究在音樂戥聲學 (CCRMA) 得到成立，而研究所畀研究與協調在聲學/音樂 (IRCAM) 都喺1920年代後期得到成立喺巴黎。
隻術語聲音音樂計算得首次提出喺1990年代中期，並着包括喺ACM計算分類系統裏頭。聲音音樂計算會議使用隻名喺2004年得到開辦，又都係喺2004年，一項路線圖倡議得到資助由歐洲委員會並最後促成了SMC路線圖同埋聲音音樂計算嘅夏校。
好多專注SMC領域嘅會議都已經得到建立，伴隨到SMC領域一路增加嘅研究專業化程度。至重要嘅係成立於1998年嘅國際會議畀數位音訊效果、成立於2000年嘅國際會議畀音樂訊息恢復(ISMIR)、與及成立於2001年嘅國際會議畀新介面畀音樂表達。
聶伯城

建議聶伯城按照慣用譯名改名做第聶伯城。 請睇下相關討論同提議緊嘅相關指引。
聶伯城Дніпро 
旗幟徽章國家 烏克蘭分區Dnipro Raion 建立1776年政府 • 阿頭Borys Filatov 面積 • 總計405 平方公里（156 平方英里）人口（2022年1月1號） • 總計968,502 • 密度2,400/平方公里（6,200/平方英里）郵政號碼49000電話字頭0562網站dniprorada.gov.ua聶伯城嘅地圖
聶伯城
聶伯城（烏克蘭文：Дніпро，羅馬化：Dnipro）係烏克蘭第三大城，兼聶伯城州首府，人口約莫100萬。
蝙蝠女

蝙蝠女（Batgirl）係DC漫畫蝙蝠俠之中嘅角色，1961年面世。
蝙蝠科

蝙蝠科（學名Vespertilionidae）係哺乳動物翼手目下小翼手亞目嘅一科，全世界大概有300幾種，大部分原產歐洲同北美洲。
幾乎所有蝙蝠科嘅種類都係食昆蟲，但有部分鼠耳蝠屬（Myotis）同食魚蝠屬（Pizony）會捉魚食，山蝠屬（Nyctalus）甚至會捉燕雀之類嘅雀鳥。
蝙蝠俠：夜神起義

《蝙蝠俠：夜神起義》（The Dark Knight Rises）係一部2012年超級英雄電影，由基斯杜化路蘭做導演、編劇，改編DC漫畫嘅蝙蝠俠，套戲係2008年《蝙蝠俠：黑夜之神》嘅續集。主演係基斯頓比爾、米高堅、加利奧文、摩根費曼、安妮夏菲維、Tom Hardy。
蝙蝠俠對超人：正義曙光

《蝙蝠俠對超人：正義曙光》（Batman v Superman: Dawn of Justice）係2016年美國電影，電影《超人：鋼鐵英雄》續集，由薩克薛達執導，賓艾佛力、亨利卡菲爾主演。
蝙蝠俠：俠影之謎

《蝙蝠俠：俠影之謎》（Batman Begins）係一部2005年超級英雄電影，由基斯杜化路蘭做導演，改編DC漫畫嘅蝙蝠俠。主演係基斯頓比爾、米高堅、里安納遜、Katie Holmes、加利奧文、Cillian Murphy、Tom Wilkinson、Rutger Hauer、渡邊謙、摩根費曼。
蝙蝠俠：黑夜之神

《蝙蝠俠：黑夜之神》（The Dark Knight）係一部2008年超級英雄電影，由基斯杜化路蘭做導演、監製、編劇，改編DC漫畫嘅蝙蝠俠，呢套戲係2005年《蝙蝠俠：俠影之謎》嘅續集。主演係基斯頓比爾、米高堅、希夫烈達、加利奧文、Aaron Eckhart、Maggie Gyllenhaal、摩根費曼。
蝙蝠車

蝙蝠車（英文Batmobile）係蝙蝠俠嘅戰車。

1941年漫畫版
蝙蝠俠同蝙蝠車係漫畫家Bob Kane同埋故仔創作人Bill Finger合作而來，當時係DC Comics發行。蝙蝠俠最早出現喺Detective Comics #27（May 1939）。當時蝙蝠俠只係揸架普通紅色嘅私家車，並無蝙蝠車。直到1941年二月先至喺Detective Comics No.48出現。呢架車俾人叫做Bob Kane Comic Batmobile。

1943年第一代真人版蝙蝠車
第一代真人版蝙蝠俠，係喺1943個，哥林比亞公司（Columbia Pictures）發行。蝙蝠車參照咗當時黑色漫畫版蝙蝠車。

1966年電視版蝙蝠車
1966年電視版嘅蝙蝠車，個設計者為George Barris而做。ABC TV拍攝1966年電視版蝙蝠俠，佢用架1959年福特林肯概念車（Ford Lincoin Funtna），改裝成世界最出名，最多人鍾意嘅蝙蝠車。
西城都薈

西城都薈（英文：Metropolitan Plaza）係中國廣東省廣州市嘅其中一間大型嘅綜合購物商場，呢間嘢喺荔灣區黃沙大道8號。佢係由和記黃埔地產（廣州荔灣）有限公司嚟發展嘅。西城都薈係喺廣州地鐵開始起嗰陣時，由廣州市人民政府喺香港招商嘅首批地鐵上蓋嘅綜合商業同住宅嘅專案。喺2004年開始開工，到咗2007年，住宅同埋商業部分已經完工。

佔地面積
呢間廣場嘅占地面積係大概71000平方米，成間商場有4層樓，其中地下有1層樓同埋地上有3層樓，成棟樓嘅面積大概88,000平方米，而呢間商場係第一次整咗「國際級悠樂生活」嘅概念嚟搞咗中外時尚名店、流行百貨、中西食肆同埋影院、超市都有；其中附近重有14000平方米嘅戶外南北廣場嚟做推廣宣傳嘅平臺。
西埜植颯斗

西埜植颯斗（1996年2月21號—）係日本足球員，打後衞位置，效力藤枝MYFC。
西堤二馬路

西堤二馬路（粵拼：sai1 tai4 ji6 maa5 lou6）係中國廣東省廣州市入面嘅其中一條馬路，呢條馬路喺荔灣區入面。成條馬路東西走向，西邊從六二三路、沿江西路同鎮安路嘅交界開始，一直向東去到人民南路嗰頭。

概要
全長414米，闊14－31米，2－5車道，東向西嘅單行線。其中西邊闊，東邊窄。

特色
呢條馬路兩邊有好多間商業繁華嘅電子批發市場。交通成日都好繁忙下。
西堤碼頭

西堤碼頭（粵拼：sai1 tai4 maa5 tau4；簡化字：西堤码头）；之前嗌過西堤聯興碼頭（「興」字讀平聲，sai1 tai4 lyun4 hing1 maa5 tau4；西堤联兴码头）嘅名；佢係廣州一個客運碼頭，喺荔灣區嘅南方大廈同粵海關附近。隔籬冇幾遠有個沙基慘案紀念碑同塔影樓響度。呢度有過江渡輪可以去到芳村、金沙洲同南方大廈、天字碼頭嗰邊。呢條碼頭唔單止有珠江夜遊，重有好多輪渡去到第個碼頭都得。

史
1930年代嘅西堤碼頭
其實呢個碼頭喺1921年起，嗰時係嗌「西堤聯興碼頭」嘅名。最初呢個碼頭係一個杉木嘅碼頭仔，而航線方面凈係得條去河南嘅同安街嗰邊。喺舊時，珠江南北交通航線已經有機動艙船開始行，而呢個碼頭就係廣州入面最早有機動輪渡嘅其中一個碼頭。雖然話碼頭到咗1977年先至整大到有1000幾平方米咁大，但係到咗1990年代，佢重係成個廣州入面，面積最大嘅碼頭。

樣
而家呢個碼頭同之前嘅碼頭嘅樣差咗好遠，個樣係用咗兩嚿白帆撐高咗，從好遠嘅地方望過去似部帆船噉。
西場站

西場站 (廣州地鐵)：廣州地鐵5號線入面嘅其中一個車站，響東風西路同埋環市西路嘅交界，西場立交嘅東邊。
西場站 (海洋鐵路)：海洋鐵路嘅其中一個車站，響江蘇省南通市如東縣入面。
西域

西域，漢河西四郡以西之地，西出陽關、玉門關。漢以後都跟住咁叫。今日新疆同周圍，到印度，到地中海，都可以叫西域。漢時擴張，曾立西域都護府。
西培

西關培英中學：廣東廣州嘅一間中學。
西關培正小學：廣東廣州嘅一間小學。
儋州市西培中學：海南儋州嘅一間中學。
西場立交

西場立交係廣州一座立交，連通東風西路、增槎路、南岸路同環市西路，附近有廣雅中學（中文：廣雅中學）、西場電器城同5號綫嘅西場站。內環路喺佢嘅上面行過。
西城秀樹

西城秀樹（1955年4月13號—2018年5月16號）係日本嘅一個男藝人同埋演員。
胵

胵，音ci3，即係禽類嘅胃或者內臟。呢個字通常用響「膍胵」呢個詞上。
胸

胸喺解剖學係指頭同頸對落、腹對上嘅身體部位。人同好多動物嘅胸，都靠𩩍骨同脊骨撐住，入面有心、肺等等嘅重要器官。
胸喙亞目

胸喙亞目（Sternorrhyncha）昆蟲綱半翅目之下三個亞目之一，包括咗蚜蟲同埋介殼蟲呢啲會破壞農作物嘅害蟲。
胸甲騎兵

胸甲騎兵（Cuirassier），係裝備咗胸甲、馬刀同火器嘅騎兵，最早出現喺15世紀後期嘅歐洲。呢一個兵種繼承咗中世紀重騎兵響戰場上嘅地位，主要活躍喺16世紀中期至20世紀初嘅歐洲戰場。

16-17世紀
最初嘅胸甲騎兵同中世紀後期全副武裝嘅重騎兵好相似，佢哋戴全罩頭盔嚟保護成個頭，着住重型鎧甲保護成條頸同上半身、腳同膝頭嘅前側。胸甲騎兵同重騎兵最顯著嘅分別係佢哋唔再使用長槍或者戰錘，而係用輕便火槍同馬刀作為武器，另外佢哋為咗方便裝彈藥，唔再穿笨重嘅護手，並且亦都唔再用保護馬匹嘅鎧甲。
16世紀中後期，隨住步兵長矛嘅廣泛使用同火器嘅興起，槍騎兵逐步退出歷史舞台，取代槍騎兵地位嘅胸甲騎兵開始一個獨立嘅兵種。到17世紀中葉，全身鎧甲逐漸過時，胸甲騎兵開始改着較為輕便嘅胸甲（法文：cuirasse），Cuirassier呢個名開始出現。

18-20世紀
胸甲騎兵着嘅盔甲隨住時代嘅演變逐漸減少，到18世紀末葉，胸甲騎兵嘅裝甲已經僅限於頭盔，只有法國、奧地利、普魯士同俄羅斯嘅胸甲騎兵仍然着胸甲。喺近代嘅燧發槍面前，胸甲已經好難為騎兵提供有效嘅防護。除咗增強衝鋒時嘅動量之外，胸甲發揮嘅作用已經主要係心理上面：一方面增強騎兵進攻嘅信心，一方面對敵人產生震懾作用。一戰爆發前夕，法國一共擁有12個胸甲騎兵團，德國有10個（其中2個係衛隊性質），俄羅斯有3個（都係皇家衛隊）。德國同俄國胸甲騎兵從19世紀末開始只係將胸甲作為和平時期嘅閱兵服裝。英國響拿破崙戰爭之後亦都為三個王室騎兵衛隊裝備咗胸甲，但係只有法國喺一戰開始之後將着胸甲嘅胸甲騎兵部隊投入實戰，直到1915年10月，着胸甲作戰嘅命令正式撤銷。

20世紀以後
現今仍然有騎兵部隊用胸甲作為正式場合閱兵時嘅穿着，包括英國王室騎兵衛隊、西班牙王室衛隊同意大利共和國總統衛隊等等，不過呢尐部隊大部分都唔用「胸甲騎兵」呢個名。
胸 x 計

《胸 x 計》（Chest of Tricks，讀做胸乘計），係香港電視娛樂製作嘅真人騷整蠱節目，2017年2月15號開始逢禮拜三同四22:00-22:30喺ViuTV播。節目由崔碧珈（Anita）、夏尉喻（Barbie）、林芊妤（Coffee）同李健宏（KB）主持，旁白陳炳銓。三位身材正嘅女主持喺KB幫手下整蠱嘉賓，希望推翻「波大無腦」呢個觀念。
胸像

胸像（英文：bust）係雕塑嘅一種，指個雕塑淨係描繪一個人嘅頭同頸，頂櫳描繪埋心口。
呢種雕塑早喺古埃及同古希臘時期嗰陣經已存在，喺古羅馬嘅時期非常盛行。
胳肋底毛

胳肋底毛係生喺胳肋底嘅毛，由青春期開始生，男女都有，但男人多啲，而且當今文化入面，女人興脫胳肋底毛，因為想好睇啲同避免有體味。
亦有人用佢嘅諧音，叫佢做加拿大毛。
維基同享有多媒體嘅嘢：Underarm hair
胸肌

胸肌係胸部週圍嘅肌肉，分做左右兩邊，透過收縮同放鬆控制手臂嘅運動。
胸肌發達嘅男人
胸肌喺男人相對明顯，女人就因為有𢆡擋住，除非刻意操到好大隻，如果唔係就好難睇得到。
虎門鎮

虎門（粵拼：fu2 mun4）係中國廣東東莞一鎮，面積179平方公里，人口64萬。
虐殺電影

虐殺電影（粵拼：joek6 saat3 din6 jing2，Snuff film）係一種電影類型，佢嘅題材同故仔情節圍繞記錄真實殺人場景，通過展現血腥殘酷嘅電影畫面嚟滿足追求刺激嘅觀眾。
虔南

虔南係中國江西贛州一個縣，總面積1521平方公里，人口18萬。
虔誠

虔誠係一個人好尊重自己嘅宗教同埋靈性，喺好多文化同埋傳統入面都算係一種美德。一般虔誠都係用唔同嘅行為嚟到表達出嚟，每個文化都會唔一樣。

歷史
喺西方文化，虔誠（拉丁文：Pietas）主要係一個羅馬帝國時代遺留落嚟嘅概念。喺當時，虔誠代表咗對神、國家、同埋父母嘅責任，係一件古羅馬社會非常之睇起嘅特徵。
歐洲中世紀嘅聖師，聖多瑪斯亞奎那，曾經答過一條關於父母同仔女嘅關係嘅問題，而佢就用咗西塞羅講嘅概念：「虔誠就係提供責任同埋敬意；“責任”(duty) 即係對一個人嘅服務，而“敬意”(homage) 就係對佢嘅尊重同榮譽」。 孝係儒家入面最基本嘅倫理，同虔誠嘅概念非常似。喺中華文化入面，呢個被認為係最基本嘅人際關係。
虔誠軍

虔誠軍（烏爾都文：لشكرِ طيبه‎‎，Lashkar-e-Taiba）係而家喺南亞其中一個規模最大、最活躍嘅伊斯蘭恐怖組織。
虎鯨屬

虎鯨屬（學名：Orcinus）係鯨目海豚科嘅其中一個屬。
虔誠到爆

《虔誠到爆》（Life of Devout Believer），係香港電視娛樂製作嘅資訊節目，2017年6月10號開始逢禮拜六23:00-23:30喺ViuTV播，由李健宏主持。節目主持會拜訪各種宗教家庭，喺日常生活當中去體驗各種宗教嘅律例，睇下喺現今世代做唔做到虔誠教徒。
詹默曼電報

詹默曼電報（德文：Zimmermann-Depesche）係1917年德國外相阿圖亞·詹默曼發畀德國駐墨西哥大使海因列希·馮·毅卡特，請毅卡特轉發畀墨西哥政府嘅一份絕密電報。由於被英國方面截獲、破譯同公佈，最終引致美國加入協約國陣營。

背景
1917年，德國計劃鼓動墨西哥想美國宣戰，通過墨美兩國嘅戰爭拖慢美國嘅跨大西洋武器出口。

粵語翻譯
我等計劃喺2月1號開始實施無限制潛艇戰。與此同時，我等會盡全力令美國保持中立。
如果計劃失敗嘅話，我等建議喺下列基礎上同墨西哥結盟：協同作戰；共同締結和平。我等將會向貴國提供大量資金援助，墨西哥亦都會收復喺新墨西哥州、德薩斯州同亞利桑那州失去嘅國土。建議書嘅細節將由你等草擬。
請務必喺得知（墨西哥）將會同美國開戰嗰陣（將爾項計劃）以最高機密告知貴國總統，並鼓勵佢邀請日本即刻參與爾項計劃；同時為我們同日本嘅談判進行斡旋。
請轉告貴總統，我等強大嘅潛艇部隊嘅參與將可能逼使英國喺幾個月內求和。

墨西哥反應
時任墨西哥總統卑努斯鐵亞諾·卡蘭扎喺收到詹默曼電報之後，委託徂一個軍事工作組研究同德國結盟，對美國宣戰嘅計劃。軍事工作組最後得出嘅結論係計劃唔可行，原因有：
美國當時已經係成個美洲軍隊最強嘅國家，墨西哥同美國開戰根本無贏嘅把握；
德國曾經喺1916年對墨西哥表示，無辦法提供足夠黃金畀墨西哥建立國家銀行，因此德國嘅保證實唔實現到都未知；就算德國係唔係真係咁慷慨，德國援助幾多資金都係得個橘：當時美國係成個美洲唯一有能力大規模量產武器嘅國家，而英國皇家海軍就長期控制著跨大西洋嘅航線，因此墨西哥根本無辦法用德國援助嘅資金來購買武器同裝備；
就算墨西哥真係收復到失地，當地嘅大量英文人口同私人武裝仍然會對墨西哥嘅施政構成重大挑戰。

英國截獲
由於英國喺一戰爆發之後無耐就斬斷澌德國嘅跨大西洋電纜，因此德國被迫通過當時中立嘅瑞典嘅外交電纜，將詹默曼電報發過去美國。不幸嘅係，當時所有嘅外交電纜都要通過英格蘭西海岸嘅一座中繼站先至去到美洲（如果唔係嘅話，信號就達唔到跨過大西洋所需要嘅強度），而英國海軍本部情報科就係喺爾座中繼站截獲到詹默曼電報嘅。
英國方面破譯徂電報之後，喺1917年2月20號由英國外相鮑福爾將電報譯文轉交畀時任美國駐英國大使禾特·夏因斯·披治。為徂唔畀美國方面知道英國監控緊美國嘅外交電纜，鮑福爾對披治話電報係派駐墨西哥嘅情報員喺墨西哥截獲嘅。之後披治將電報轉交徂畀時任美國總統威爾遜。威爾遜總統喺2月28號將電報內容公之於眾。無幾耐之後，1917年4月2號，美國正式對德國宣戰。爾喺4月14號，墨西哥方面亦都拒絕徂德國嘅提議。
詼諧曲

詼諧曲（scherzo）喺古典樂上係指一種短嘅樂曲，好多時係大啲嘅樂曲（例如交響曲）嘅其中一段樂章。
誇世代

《誇世代》（英文：My Ages Apart），係香港無綫電視製作嘅時裝電視劇，由歐陽震華、陳豪、張繼聰、邵美琪、田蕊妮、江美儀同李佳芯領銜主演，監製陳維冠。
故仔夾雜科幻元素，包括交換靈魂同睇返舊時時空。
詹謹瑋

詹謹瑋（1985年1月8號—）係臺灣女子職業網球員。

球員生涯
詹謹瑋係右手揸拍，2003年轉打職業賽事。
詹雯婷

詹雯婷（粵拼：zim1 man4 ting4；英文：Faye；1981年8月27號—）係一個臺灣歌手、詞曲作家同演員，佢響臺北市出世，之前係歌唱組合F.I.R.嘅主唱。

背景
詹雯婷嘅阿爺響臺灣成立食品公司，屋企人都有份打理家族生意。佢響輔仁大學讀書嗰陣開始參加校內歌唱比賽，而且喺青韻獎歌唱比賽得到個人組第一名、重唱組第一名、創作組第一名，亦都係輔大廣告明日之星第一名，之後被音樂人陳建寧發掘，兩年之後獲邀組成F.I.R.樂團（加盟華納音樂改名為F.I.R.飛兒樂團）。
2007年，詹雯婷開始同阿沁交往，熱戀期間阿沁曾經喺演唱會上公開下跪求婚，2010年結束戀人關係。
詹詠然

詹詠然（Latisha Chan Yung-jan，1989年8月17號—）係中華台北女子網球手，臺北人。

球員生涯
詹詠然係右手揸拍（雙手反手），6歲開始接觸網球，2004年8月轉打職業賽。
2004年澳洲網球公開賽，詹詠然拍住中華人民共和國嘅孫勝男喺青年組女子雙打賽事摞到冠軍。
詹賢哲

詹賢哲（粵拼：zim1 jin4 zit3），係臺灣音樂製作人、結他手。

經歷
2017年，佢憑住為艾怡良編曲嘅《空頭支票》入圍第28屆金曲獎最佳編曲人獎。
誇極限大挑戰

《誇極限大挑戰》（英文：The Race）係香港電視廣播有限公司嘅真人騷節目，喺2018年1月7號開始到1月14號香港時間逢禮拜日22:30到23:30喺翡翠台播。節目安排咗胡諾言、黃美棋、簡淑兒去日本東京；林師傑、陳婉衡、林泳淘去馬來西亞新山，參加世界巡迴障礙賽。